b'\n_START_ARTICLE_\nResident Evil\n_START_SECTION_\nResident Evil\n_START_PARAGRAPH_\nPrvi dio Resident Evil serijala iza\xc5\xa1ao je 1996. godine i postao je veliki hit._NEWLINE_Radnja ove survival horror igre se odvija u planinama Arklay, gdje grupa posebne policijske Specijalne takti\xc4\x8dke i spasila\xc4\x8dke postojbe (S.T.A.R.S.) iz obli\xc5\xbenjeg grada Raccoona dolazi istra\xc5\xbeiti misteriozna umorstva. \xc5\xbdrtve su bile \xc5\xbeive pojedene. Kada se Bravo ekipa, prva ekipa koja je i\xc5\xa1la tamo, prestane javljati na pozive, Alfa ekipa odlazi na misiju da ih prona\xc4\x91e. Nakon uvodne animacije (u kojoj ekipu napadnu "divlji" psi, a pilot Brad Vickers ih napusti), ekipa se na\xc4\x91e u ku\xc4\x87i koja je u stvari laboratorij korporacije Umbrella, i u kojoj su pokusi nad novim virusima po\xc5\xa1li po zlu, pretvaraju\xc4\x87i sve ljude u zombije. Ta ku\xc4\x87a (eng. Mansion) je napravljena za jednog od 3 osniva\xc4\x8da Umbrelle, Lorda Spencera. Zada\xc4\x87a igra\xc4\x8da je da iza\xc4\x91e iz ku\xc4\x87e \xc5\xbeiv, igraju\xc4\x87i s dva lika: Jill Valentine i Chrisom Redfieldom, pripadnicima S.T.A.R.S-a. Nakon \xc5\xa1to u\xc4\x91u u napu\xc5\xa1tenu ku\xc4\x87u, sukobe se sa zombijima i razli\xc4\x8ditim \xc4\x8dudovi\xc5\xa1tima, te polako otkrivaju \xc5\xa1to se sve u ku\xc4\x87i dogodilo. Poma\xc5\xbeu im njihovi kolege: Barry Burton i Rebecca Chambers (jedina pre\xc5\xbeivjela iz Bravo ekipe). Pred kraj igre Valentine i Redfield otkrivaju da je ku\xc4\x87a zapravo ulaz u strogo \xc4\x8duvani laboratorij u vlasni\xc5\xa1tvu Umbrella Korporacije, i da su \xc4\x8dudovi\xc5\xa1ta rezultat eksperimenta s geneti\xc4\x8dkim modificiranim virusom, zvanim T-Virus. Na kraju igre, ku\xc4\x87a biva uni\xc5\xa1tena, a protagonisti uspiju pobje\xc4\x87i (Brad se vrati po njih). Zadnji neprijatelj je Tyrant T-002; "ultimativno biolo\xc5\xa1ko oru\xc5\xbeje", a njegove ina\xc4\x8dice s vremenom postaju glavni neprijatelji serijala. Sekundarni antagonist s vremenom postane Albert Wesker - vo\xc4\x91a S.T.A.R.S.-a, ustvari izdajica; navodno umre._NEWLINE_Platforme su: PS1, Windows, Sega Saturn i NDS. (1996.) Remake je 2002. napravljen za GameCube, a on je 2015. portan za Windows u HD-u (visokoj rezoluciji).\n_START_SECTION_\nResident Evil 2\n_START_PARAGRAPH_\nRadnja se odvija u Racoon Cityju, dva mjeseca nakon doga\xc4\x91aja iz prve igre. Protagonisti su Leon S. Kennedy i Claire Redfield. Leon je do\xc5\xa1ao kao novope\xc4\x8deni policajac, dok je Claire do\xc5\xa1la potra\xc5\xbeiti svoga brata Chrisa Redfielda. Me\xc4\x91utim, nailaze na \xc4\x8dudna bi\xc4\x87a zvana Zombiji. U po\xc4\x8detku, velika eksplozija ih razdvaja i svako kre\xc4\x87e svojim putem do policijske stanice. Kroz igru, pronalaze Sherry Birkin, k\xc4\x87er Umbrellinog doktora Williama Birkina. Sherry kroz igru bje\xc5\xbei od Leona i Claire, ali na kraju zajedno pobjede Williama koji je mutirao u ogromno \xc4\x8dudovi\xc5\xa1te (ina\xc4\x8dicu Tyranta) zahvaljuju\xc4\x87i G-virusu koji je sam izmislio. Sekundarni antagonist je Tyrant T-103. Nakon \xc5\xa1to ih uni\xc5\xa1te, Leon, Claire i Sherry kre\xc4\x87u dalje; Sherry ide s Leonom koji se zaklinje da \xc4\x87e razotkriti Umbrellu, dok Claire odlazi u Europu tra\xc5\xbee\xc4\x87i Chrisa. U igri se prvi put pojavljuje Ada Wong, va\xc5\xbean lik serijala i \xc4\x8desto Leonova pomo\xc4\x87 u nevolji._NEWLINE_Platforme su: PS1 (1998.), Windows, N64, Dreamcast i GameCube (1999./2000.). Smatra se jednom od najboljih igara ikad napravljenim. Capcom trenutno pravi HD remake.\n_START_SECTION_\nResident Evil 3: Nemesis\n_START_PARAGRAPH_\nRadnja se odvija prije i poslije igrice Resident Evil 2. Cijeli Racoon City je zara\xc5\xbeen T-virusom. Igra nema slo\xc5\xbeenu pri\xc4\x8du - samo je orijentirana oko rje\xc5\xa1avanja "zagonetki" i bje\xc5\xbeanja iz grada. Jill Valentine se bori protiv zombija i glavnog neprijatelja - Tyranta Nemesis. On nije obi\xc4\x8dan neprijatelj; skoro je nepobjediv, inteligentan je i koristi oru\xc5\xbeja. Glavni mu je cilj ubiti pripadnike S.T.A.R.S.-a (uklju\xc4\x8duju\xc4\x87i i Jill). Jill u igrici poma\xc5\xbee Carlos, Umbrellin pla\xc4\x87enik koji ubrzo shva\xc4\x87a da je on potro\xc5\xa1an za Korporaciju. K da Jill u jednom trenutku biva zara\xc5\xbeena virusom, Carlos tra\xc5\xbei lijek. Sekundarni antagonist je Nickolai Ginovaef, Umbrellin pla\xc4\x87enik. U igrici se pojavljuju i dva "stara" lika: Brad Vickers - pilot helikoptera iz prvog dijela, kojeg proganja Nemesis, i Barry Burton - partner iz prvog dijela koji na kraju spa\xc5\xa1ava Jill i Carlosa (nakon \xc5\xa1to ubiju Nemesisa i grad biva uni\xc5\xa1ten - predsjednik je naredio nuklearno uni\xc5\xa1tenje kako bi sprije\xc4\x8dio \xc5\xa1irenje virusa)._NEWLINE_Iako je igra, kao i sve ostale, bila financijski i kriti\xc4\x8dno uspje\xc5\xa1na, igra\xc4\x8di su se \xc5\xbealili na njezinu duljinu (kratko traje) i te\xc5\xbeinu (puno je lak\xc5\xa1a od drugog dijela)._NEWLINE_Platforme su: PS1 (1999.), Windows i Dreamcast (2000.) te GameCube (2003.).\n_START_SECTION_\nResident Evil Code: Veronica\n_START_PARAGRAPH_\nGlavni likovi su Claire i Chris Redfield. Radnja se odvija tri mjeseca nakon drugog i tre\xc4\x87eg dijela. U prvom dijelu igre, Claire tra\xc5\xbei svoga nestalog brata Chrisa i tako biva zarobljena. Nakon \xc5\xa1to pobjegne, ide na Antarktiku uni\xc5\xa1titi antagoniste: Alexiu i Alfreda Ashford - unuke jednog od tri osniva\xc4\x8da Umbrelle: Edwarda Ashforda. Prije toga se sukobi s Tyrantom T-078. U drugom dijelu igre Chris  sazanje (od Leona) da ga Claire tra\xc5\xbei; dolazi na otok Rockfort (gdje je Claire bila zarobljena), a ubrzo za njom na Ju\xc5\xbeni pol. Sporedni lik u igri je Steve Burnside, Clairein novi prijatelj - on ubije Alfreda (a Chris Alexiu). U igri se pojavuljuje i Albert Wesker (koji je pre\xc5\xbeivio uni\xc5\xa1tenje ku\xc4\x87e Lorda Spencera iz prve igre i zatim si ubrizgao pokusnu verziju t-virusa; tako je dobio nadnaravne mo\xc4\x87i)._NEWLINE_Platforme su: Dreamcast (2000.); a\xc5\xbeurirana ina\xc4\x8dica Code Veronica X za PS2 i GameCube (2001.) i HD remaster za PS3 i Xbox 360 (2011.)\n_START_SECTION_\nResident Evil Zero\n_START_PARAGRAPH_\nGlavni likovi su Rebecca Chambers (pripadnica Bravo ekipe iz prvog dijela) i Billy Coen (krivo osu\xc4\x91eni ratni veteran). Radnja se odvija netom prije prvog dijela. Nakon \xc5\xa1to vlak koji putuje Arklay gorjem i koji prevozi Billya biva napadnut biolo\xc5\xa1kim sredstvima, Bravo ekipa dolazi u pomo\xc4\x87, ali nailazi na nevolje. Rebecca i Billy udru\xc5\xbeuju snage kako bi sa zaustavljenog vlaka pobjegli u obli\xc5\xbenju ku\xc4\x87u (za koju se ispostavi da je Umbrellino sredi\xc5\xa1te za obuku). Antagonist je Dr. Marcus, jedan od 3 osniva\xc4\x8da Umbrelle. Nakon \xc5\xa1to uspiju pobje\xc4\x87i (i uni\xc5\xa1titi Tyranta T-001 i ku\xc4\x87u), razilaze se. Billy odlazi u slobodu, a Rebecca u drugu ku\xc4\x87u, tra\xc5\xbee\xc4\x87i sigurnost. (To je "Spencer mansion", ku\xc4\x87a iz prve igrice.) Tako zapo\xc4\x8dinje prva igrica._NEWLINE_Platforme su: GameCube (2002.); portana verzija za Nintendo Wii (2008.) i HD remaster za Windows, PS3, PS4, Xbox 360 i Xbox One (2016.),\n_START_SECTION_\nResident Evil 4\n_START_PARAGRAPH_\nPro\xc5\xa1lo je \xc5\xa1est godina od uni\xc5\xa1tenja Racoon Cityja (i razotkrivanja Umbrelle; \xc5\xa1to je dovelo do njenog pada), glavni lik igre Leon S. Kennedy, biv\xc5\xa1i policajac Racoon Cityja (Resident Evil 2), tra\xc5\xbei nestalu Ashley Graham, k\xc4\x87er ameri\xc4\x8dkog predsjednika nakon \xc5\xa1to je prijavio njezin nestanak. Sude\xc4\x87i po njemu, oteli su je Los Illuminados (\xc5\xa1panj. prosvje\xc4\x87eni), sekta koja je aktivna na nekim prostorima Europe (nije to\xc4\x8dno odre\xc4\x91eno gdje je smje\xc5\xa1tena radnja, ali pretpostavlja se da je \xc5\xa0panjolska). Leon putuje u Europu nadaju\xc4\x87i se da \xc4\x87e ju tamo prona\xc4\x87i. Dolazi u jedno selo (Pueblo) gdje ga seljaci, nazvani Los Ganados (\xc5\xa1panj. sto\xc4\x8dari), poku\xc5\xa1avaju ubiti. Kasnije, kad se igra razvija, saznaje se da je Leon (ne samo on, ve\xc4\x87 i drugi likovi igre) zara\xc5\xbeen Plagom (Las Plagas), parazitom koji mo\xc5\xbee vladati \xc4\x8dovjekovim umom, ali dobro\xc4\x87udan je i ne \xc5\xa1teti \xc4\x8dovjeku. (Daleka ina\xc4\x8dica t-virusa - nakon uni\xc5\xa1tenja Umbrelle, njezine tajne su prodane na crnom tr\xc5\xbei\xc5\xa1tu). Osoba koja vodi tu sektu i ljude je Lord Osmund Saddler, ina\xc4\x8de i glavni boss igre. Leon pronalazi Ashley i, kao \xc5\xa1to su mu i naredili, mora je \xc4\x8duvati od raznih neprijatelja dok ne do\xc4\x91e na sigurno, tj. kod ku\xc4\x87e. No, kroz igru se mogu ponovno vidjeti i stariji likovi iz prija\xc5\xa1njih Resident Evil serijala (jedan od njih je i Ada Wong)._NEWLINE_U igri mu Ashley par puta nestane tj. otmu ju. Tijekom igre se pojavljuje i lik Jack Krauser s kojim se Leon ve\xc4\x87 poznaje. Ali Krauser je negativac i poslan je ubiti Leona, ali ga Leon na kraju ubije. Jack Krauser je tako\xc4\x91er radio za Osmunda Saddlera. Kasnije Saddler ka\xc5\xbee Leonu da je Krausera samo iskori\xc5\xa1tavao jer nikada ne bi vjerovao Amerikancu. Na kraju Ada Wong pomogne Leonu da ubije Osmunda Saddlera tako da mu dobaci ispaljiva\xc4\x8d raketa i Leon ga ubije. Leon kod Saddlera na\xc4\x91e uzorak Plage, proba ga uzeti ali mu Ada uperi pi\xc5\xa1tolj u glavu i ka\xc5\xbee mu da joj da uzorak, jer je Ada poslana od Alberta Weskera, biv\xc5\xa1eg kapetana S.T.A.R.S. grupe da na\xc4\x91e taj uzorak, a u mini-igri Seperate Ways ve\xc4\x87 prije ka\xc5\xbee Adi da ubije Leona, ali ona naravno to ne \xc5\xbeeli u\xc4\x8diniti. U Resident Evil 4, kao i u svakoj Resident evil igri, postoje mini-igre; ovdje su to: Assigment Ada, Seperate Ways i The Mercenaries u kojem se mo\xc5\xbee igrati kao Leon, Ada, Krauser, Wesker i specijalni lik Hunk, i to na raznim mjestima. U igri se tako\xc4\x91er pojavljuje Luis Sera - policajac iz Madrida koji je poslan da istra\xc5\xbei o Plagi. Zatim ga je u selu Pueblo uhvatio Bitorez Mendez, vo\xc4\x91a Ganadosa. Kada je Leon do\xc5\xa1ao u selo Luis mu je dao informaciju gdje bi Ashley mogla biti. Kasnije je Luisa ubio lord Osmund Saddler. Tako\xc4\x91er je jedan od va\xc5\xbenih neprijatelja u igri Ramon Salazar._NEWLINE_Platforme su: PS2 i GameCube (2005.), Windows i Wii (2007.), Zeebo (2008.), iOS (2008.), PS3, Xbox 360 i Android (2013.). Ultimate HD Edition je napravljen za Windows (2014.), portan na PS4 i Xbox One (2016.)_NEWLINE_Smatra se jednom od najboljih igara u povijesti.[3][4].\n_START_SECTION_\nResident Evil 5\n_START_PARAGRAPH_\nOvaj je nastavak iza\xc5\xa1ao 2009. godine za PlayStation 3, Xbox 360 i PC. Njegova se radnja odvija u Africi, ve\xc4\x87inom u regiji Kijuju. Igra je vi\xc5\xa1e akcijska nego horror survival. Igra\xc4\x8d se bori protiv Majinija te ponovno protivnici nisu zombiji (kao \xc5\xa1to i u RE4 nisu zombiji nego Ganadosi)._NEWLINE_Glavni je lik Chris Redfield, poznat iz prethodnih nastavaka, a u igri ga prati Sheva Alomar. Ona se kre\xc4\x87e automatski, a mo\xc5\xbee je kontrolirati i druga osoba online ili u splitscreenu. Mogu\xc4\x87e je i izmjenjivati predmete izme\xc4\x91u Chrisa i Sheve. Ukoliko se kontrola nad Shevom prepusti ra\xc4\x8dunalu, ona ne\xc4\x87e kombinirati biljke i ostale predmete da bi oslobodila mjesta u inventoriju, a ne\xc4\x87e ni zatra\xc5\xbeiti metke ako joj ponestane, \xc5\xa1to donekle ote\xc5\xbeava igranje. Kao i u pro\xc5\xa1lim nastavcima, igra ima odre\xc4\x91en broj zagonetki, koje su ovoga puta dosta lagane. Likovi su Chris Redfield, Albert Wesker, Sheva Alomar i Jill Valentine._NEWLINE_Radnja se uglavnom vrti oko porijekla t-virusa: Progenitor virusa i naporima BSAA (Protu-bioteroristi\xc4\x8dke organizacije) da sprije\xc4\x8di Weskerov armagedonski plan da virus ispusti u svijet._NEWLINE_5 godina nakon RE 4, Chris i Sheva su poslani u Afriku sprije\xc4\x8diti prodaju biooru\xc5\xbeja i uhititi terorista - Ricarda Irvinga. Chrisa cijelo vrijeme grize savjest - prije radnje RE 5, Jill Valentine, njegova partnerica, se \xc5\xbertvovala kako bi spasila Chrisa da ga ne ubije Albert Wesker (tako \xc5\xa1to je sebe i Weskera gurnula kroz prozor u provaliju). Nakon \xc5\xa1to Irvinga spasi zamaskirana osoba, Chris polagano prikuplja tragove koji ukazuju na to da je Jill mo\xc5\xbeda ipak \xc5\xbeiva. Ubrzo otkriju biv\xc5\xa1i Umbrellin laboratorij - sad ga je preuzela tvrtka TRICELL (koja je glavni sponzor BSAA-a) i u njemu koristi endemsku vrstu cvijeta koji proizvodi Progenitor virus. Od tog virusa je Umbrella napravila T- i G-viruse. Sada ga \xc5\xa1efica TRICELL-a, Excella Gionne, koristi kako bi napravila Uroboros virus. U dogovoru s Albertom Weskerom, oni planiraju zaraziti svijet. Otkrije se da je Wesker prevario Excellu i \xc5\xbeeli zaraziti svijet kako bi "pobolj\xc5\xa1ao" ljudsku vrstu i njome vladao. Ubrzo se pojavi i Jill - koju je Wesker uspio odr\xc5\xbeati na \xc5\xbeivotu pomo\xc4\x87u virusa (Jill u krvi ima ostatke virusa iz RE 3: Nemesis, tako da na njoj nema negativnih posljedica, samo ju je zacijelio) i kontrolira joj um pomo\xc4\x87u kemikalije P30. Nakon \xc5\xa1to uspiju izvaditi P30 iz Jill, Chris i Sheva odlaze uni\xc5\xa1titi Weskera i spasiti svijet - \xc5\xa1to na kraju i uspiju._NEWLINE_Platforme su: Windows, PS3 i Xbox 360 (2009.) te PS4 i Xbox One (2016.)._NEWLINE_Najprodavanija je igra serijala._NEWLINE_Resident Evil 5 ima detaljne teksture visoke rezolucije, stabilan framerate te odli\xc4\x8dne svjetlosne efekte.\n_START_SECTION_\nResident Evil: Revelations\n_START_PARAGRAPH_\nRadna se odvija izme\xc4\x91u RE 4 i RE 5. Glavni protagonisti su opet Jill Valentine i Chris Redfield, dok su ovaj put igrivi i njihovi partneri. Njihov cilj je sprije\xc4\x8diti teroriste da ispuste opasan virus u svjetske vode. U igri saznajemo bitne informacije o povijesti likova i njihovih organizacija: BSAA (Bio-Terrorism Security Assessment Alliance) i FBC (Federal Bioterrorism Comission) - protu-bioteroristi\xc4\x8dke organizacije i uni\xc5\xa1tenje nadvodnog mediteranskog velegrada - Terragrigie (akvapolisa)._NEWLINE_Teroristi\xc4\x8dka organizacija Il Veltro je uni\xc5\xa1tila akvapolis Terragrigiu biolo\xc5\xa1kim oru\xc5\xbejem. FBC \xc5\xa1alje svoja dva agenta da srede situaciju. Ta dva agenta su Parker Luciani i Jessica Sherawat. Oni kasnije prelaze u BSAA i postaju partneri Chrisu i Jill. Godinu dana kasnije, saznajemo da su Chris i Jessica poslani istra\xc5\xbeiti mogu\xc4\x87u aktivnost Il Veltra na kruzeru Kraljica Zenobia, ali im se ubrzo gubi svaki trag, stoga \xc5\xa1ef BSAA-a, Clive R. O\'Brian, \xc5\xa1alje Jill i Parkera da ih prona\xc4\x91u. Brod je zara\xc5\xbeen T-Abyss virusom (hrv. T-Bezdan). Ubrzo se ispostavi da je to zamka Il Veltra; Chris i Jessica su ve\xc4\x87 oti\xc5\xa1li (u Valkoinen M\xc3\xb6kki zra\xc4\x8dnu pistu u planinama). Ubrzo su poslani u potragu za Jill i Parkerom, a druga dva agenta (Quint Cetcham i Keith Lumley) istra\xc5\xbeuju zra\xc4\x8dnu pistu. Ubrzo se otkrije da su Jessica i Raymond Vester (Parkerov biv\xc5\xa1i partner i navodni negativac- agent Il Veltra) dvostruki agenti. Raymond radi tajno za O\'Briena - poku\xc5\xa1avaju dokazati da je \xc5\xa1ef FBC-a, Morgan Lansdale, negativac i terorist (saveznik Il Veltra), tako \xc5\xa1to naprave la\xc5\xbenu bioteroristi\xc4\x8dku uzbunu; Raymond glumi agenta Il Veltra kako bi inkrimirao Lansdalea. Jessica, s druge strane, radi za Lansdalea. Jill i Chris udru\xc5\xbeuju snage kako bi prona\xc5\xa1li vo\xc4\x91u Il Veltra, Jacka Normana i prona\xc5\xa1li dokaze protiv Lansdalea. Nakon borbe (Norman se pretvori u Tyranta), na\xc4\x91u te dokaze - Lansdale biva uhi\xc4\x87en, a FBC raspu\xc5\xa1ten. Na kraju igre se otkrije da su Jessica i Raymond trostruki agenti; cijelo vrijeme su radili za tvrtku TRICELL. (TRICELL je nakon pada Umbrelle preuzeo vodstvo u biooru\xc5\xbeanoj tehnologiji - ali \xc4\x87e i sam propasti nakon doga\xc4\x91aja iz RE 5)._NEWLINE_Platforme su: Nintendo 3DS (2012.) te HD verzija za Windows, PS3, Xbox 360 i Wii U (2013.).\n_START_SECTION_\nResident Evil 6\n_START_PARAGRAPH_\nU izmi\xc5\xa1ljenoj zemlji Edoniji traje gra\xc4\x91anski rat; ali, kao da to nije dovoljno, dogodi se i bioteroristi\xc4\x8dki napad novim C-virusom. Glavni likovi u prvom dijelu igre su Jake Muller, sin Alberta Weskera, i Sherry Birkin, agentica DSO-a (Division of Security Operations - de facto nasljednik raspalog FBC-a). Sherry je poslana kako bi spasila Jakea (njegove stanice sadr\xc5\xbee protustanice C-virusa). U isto vrijeme, BSAA agenti Chris Redfield, Piers Nivans, Finn Macauley i jo\xc5\xa1 nekoliko ekipa se bore protiv pobunjenika zara\xc5\xbeenih C-virusom (J\'avo). Napadne ih vo\xc4\x91a Neo-Umbrelle, \xc5\xbeena koja se predstavi kao Ada Wong - ubije ih sve virusom osim Chrisa i Piersa. Chris odlazi u samonametnuto izgnanstvo; pro\xc5\xbeivljava post-traumatsku amneziju. Na putu iz zemlje, Jake i Sherry su zarobljeni i poslani u Lanshiang, Kina. U SAD-u, 29.6. 2013., predsjednik Adam Benford planira otkriti istinu iza Racoon Citya, ali biva zara\xc5\xbeen virusom. Leon S. Kennedy, predjednikov prijatelj i agent DSO-a, primoran ga je ubiti. Agentica tajne slu\xc5\xbebe, Helena Harper, prizanje Leonu da ju je Derek C. Simmons, dr\xc5\xbeavni savjetnik za sigurnost, ucijenio kako bi mu pomogla u atentatu na Benforda. Ubrzo se pojavi i Ada Wong. Jo\xc5\xa1 mu Helena ka\xc5\xbee kako je Simmons povezan s Neo-Umbrellom. Ubrzo Leon i Helena odlaze u Lanshiang. Jake i Sherry uspijevaju pobje\xc4\x87i nakon pola godine zato\xc4\x8deni\xc5\xa1tva. Chris se vra\xc4\x87a na du\xc5\xbenost i zajedno sa svojom ekipom (i Piersom) odalzi u Lanshiang, koji je pod bioteroristi\xc4\x8dkom opsadom. Chris i Piers napadnu Adu, a zatim se pojavi i Leon. Ada bje\xc5\xbei na brod pun C-virus raketa, koje Chris i Piers uni\xc5\xa1te. Leon, Helena, Sherry i Jake na\xc4\x91u Simmonsa. Ka\xc5\xbee da je ubio predsjednika jer smatra da bi istina o Raccoonu smanjila mo\xc4\x87 SAD-a. Sherry daje Leonu Jakeove medicinske podatke. Leon i Helena napadnu Simmonsa, a Sherry i Jake opet bivaju zarobljeni. Uz Adinu pomo\xc4\x87, ubiju Simmonsa i bje\xc5\xbee iz grada. Leon ka\xc5\xbee Chrisu tko je ustvari Jake (sin Weskera, Chrisovog neprijatelja kojeg je ubio u RE 5) i zamoli ga da spasi Jakea i Sherry sa naftne platforme na koju su odvezeni. Chris i Piers napadnu Neo-Umbrellinu naftnu platformu i susretnu HAOS Tyranta. Nadja\xc4\x8dani su; Chris je ranjen, pa Piers sebi ubrizga C-virus kako bi izjedna\xc4\x8dio strane. Piers umire u eksploziji platforme. Ubrzo po\xc4\x8dinje Adina pri\xc4\x8da - otkrijemo da je Ada koja je pomagala Leonu prava Ada, a ona koja je kriva za predsjednikovu smrt i koju je susreo Chris klon: znanstvenica i vo\xc4\x91a Neo-Umbrelle Carla Radames. Ada ubrzo uni\xc5\xa1ti laboratorij u kojem je njezin klon napravljen. Protagonisti nastavljaju sa svojim \xc5\xbeivotima, a Jake odlazi u nerazvijenu zemlju kako bi se borio protiv bioterorizma, dok njegove stanice (Weskerov sin) poma\xc5\xbeu u izgradnji lijeka protiv novog C-virusa._NEWLINE_Platforme su: PS3 i Xbox 360 (2012.), Windows (2013.) te PS4 i Xbox One (2016.).\n_START_SECTION_\nResident Evil\xc2\xa0: Revelations 2\n_START_PARAGRAPH_\nRadnja se odvija izme\xc4\x91u RE 5 i RE 6. Claire Redfield i Moira Burton, k\xc4\x87i Barrya Burtona, su otete (jer rade za protuteroristi\xc4\x8dki TerraSave) i poslane na ka\xc5\xbenjeni\xc4\x8dki otok. Prvi dio igre igra Claire - dok poku\xc5\xa1avaju pobje\xc4\x87i, antagonist igre, Alex Wesker (sestra Alberta Weskera) uspijeva uhvatiti Moiru, dok Claire bje\xc5\xbei i \xc5\xa1alje Barryju lokaciju njegove k\xc4\x87eri. Barry dolazi 6 mjeseci kasnije. Uz pomo\xc4\x87 Natalije Korde, djevoj\xc4\x8dice koja je tako\xc4\x91er oteta, Barry uspijeva prona\xc4\x87i Moiru. Iako ih na kraju Alex savlada, Claire dolazi u zadnji tren i spa\xc5\xa1ava situaciju._NEWLINE_Igra se igra u epizodama: one su izlazile tijekom 2015. godine za: Windows, PS3 i PS4 te Xbox 360 i Xbox One.\n_START_SECTION_\nResident Evil 7: Biohazard\n_START_PARAGRAPH_\nJedanaesti serijal po redu. Prvi je koji se igra iz prvog lica tj. iz prve perspektive i prvi koji u imenu sadr\xc5\xbei i engleski i japanski naziv serijala._NEWLINE_Radnja se odvija oko lika Ethana, prosje\xc4\x8dnog mu\xc5\xa1karca koji tra\xc5\xbei svoju \xc5\xbeenu koja je nastala tri godine prije po\xc4\x8detka igre. _NEWLINE_Bitno je naglasiti da je ovaj dio jako malo povezan s prija\xc5\xa1njim igrama, te prvi put igra\xc4\x8d preuzima ulogu obi\xc4\x8dnoga mu\xc5\xa1karca, a ne specijaliziranog agenta ili policajca. Igra je objavljena za PlayStation 4, Xbox One i Microsoft Windows.\n_START_SECTION_\nResident Evil: Umbrella Chronicles\n_START_PARAGRAPH_\nResident Evil: Umbrella Chronicles je igra iz prvog lica ili tre\xc4\x87eg lica. Igra je zapravo neka vrsta obrade prvog Resident Evila, RE 0 i RE 3. Likovi su Chris Redfield, Jill Valentine, Albert Wesker, Barry Burton, Carlos Oliviera, Rebecca Chambers i Hunk. Na kraju ima i novi materijal - doga\xc4\x91aji koji su uzrokovali pad Umbrelle._NEWLINE_Primarna platforma je Nintendo Wii (2007.). Zajedno s RE: The Darkside Chronicles, iza\xc5\xa1la je za PS3 kao RE Chronicles HD Collection. (2012.)\n_START_SECTION_\nResident Evil: The Darkside Chronicles\n_START_PARAGRAPH_\nResident Evil the Darkside Chronicles je igra u kojoj se ve\xc4\x87inom radi o pro\xc5\xa1losti Leona S. Kennedya, Claire Redfield i Chrisa Redfielda. U igri postoje tri cjeline; Operation Javier ,koja se doga\xc4\x91a 2002., prati Leona S. Kennedyja i Jacka Krausera u potrazi za Javierom Hidalgom, krijum\xc4\x8darom droge. Memories of a Lost City ,koja se doga\xc4\x91a 1998., uglavnom prati cijelu radnju igre Resident Evil 2 sa nekoliko izmjena u gameplayu. Game of Oblivion koja se doga\xc4\x91a negdje izme\xc4\x91u 1998 i 2000., uglavnom prati cijelu radnju igre Resident Evil Code: Veronica sa nekoliko izmjena._NEWLINE_Primarna platforma je Nintendo Wii (2009.). Zajedno s RE: Umbrella Chronicles, iza\xc5\xa1la je za PS3 kao RE Chronicles HD Collection. (2012.)\n_START_SECTION_\nSurvivor\n_START_PARAGRAPH_\nPuca\xc4\x8dina iz prvog lica. Radnja prati Arka Thompsona, \xc4\x8dovjeka kojeg je Leon S. Kennedy poslao na otok Sheena kako bi neutralizirao Umbrellin kompleks i zaustavio \xc5\xa1irenje virusa. Jedan od glavnih neprijatelja je Tyrant Hypnos._NEWLINE_Platforme su: PS1 (2000.) i Windows (samo u Tajvanu).\n_START_SECTION_\nSurvivor 2: Code Veronica\n_START_PARAGRAPH_\nRadnja je svojevrsni remake RE Code Veronica - s tim da se na kraju poka\xc5\xbee da je to sve san koji Claire ima dok bje\xc5\xbei s Antarktike (zavr\xc5\xa1etak Code Veronice)._NEWLINE_Platforma je PS2 (2001.).\n_START_SECTION_\nDead Aim\n_START_PARAGRAPH_\nRadnja se odvija na brodu Spencer Rain i na obli\xc5\xbenjem otoku - operativac U.S. Stratcom-a (strate\xc5\xa1ka komanda) i agentica kineskog MSS-a moraju zaustaviti terorista Morpheusa da ne pusti virus u svijet. Tyrant koji se pojavljuje u igri je T-091._NEWLINE_Platforma je PS2 (2003.).\n_START_SECTION_\nOutbreak\n_START_PARAGRAPH_\nRadnja prati 8 ljudi koji poku\xc5\xa1avaju pre\xc5\xbeivjeti incident u Raccoon Cityju._NEWLINE_Par dana nakon izbijanja virusa u gradu, prije nego li nastane totalni kaos, 8 ljudi se nalazi u J\'s baru. Igra se prostire kroz 5 "poglavlja". U prvome - Outbreak - policija poku\xc5\xa1ava zaustaviti zombije, a protagonisti poku\xc5\xa1avaju pobje\xc4\x87i. U drugome - Below Freezing Point - susre\xc4\x87emo odmetnuta Umbrellina znanstvenica poku\xc5\xa1ava ukrsti virus u podzemnom laboratoriju. The Hive (tre\xc4\x87i dio) prikazuje protagoniste dok prolaze kroz gradsku bolnicu. U \xc4\x8detvrtom dijelu (Hellfire) likovi tra\xc5\xbee spas u napu\xc5\xa1tenom hotelu, a u petom (Decisions, decisions) poku\xc5\xa1avaju prona\xc4\x87i lijek za virus na sveu\xc4\x8dili\xc5\xa1tu._NEWLINE_Platforma je PS2 (2003.).\n_START_SECTION_\nOutbreak File #2\n_START_PARAGRAPH_\nNova osmorka poku\xc5\xa1ava pobje\xc4\x87i iz grada. Opet imamo 5 "poglavlja" - Wild Things, Underbelly, Flashback, Desperate Times i End of the Road. Prvi dio se odvija u zoolo\xc5\xa1kom vrtu, drugi u podzemnoj \xc5\xbeeljeznici, tre\xc4\x87i u napu\xc5\xa1tenoj bolnici, \xc4\x8detvrti u policijskoj postaji, a peti u laboratoriju i pokriva kona\xc4\x8dan izlazak iz grada._NEWLINE_Platforma je PS2 (2004.)\n_START_SECTION_\nMercenaries Vs.\n_START_PARAGRAPH_\nMini-igra koja koristi mjesta i neprijatelje iz RE 4, ali likove iz RE 5._NEWLINE_Platforma je iOS (2011.).\n_START_SECTION_\nThe Mercenaries 3D\n_START_PARAGRAPH_\nMini-igra koja koristi mjesta iz RE 4 i RE 5._NEWLINE_Platforma je Nintendo 3DS (2011.).\n_START_SECTION_\nGaiden\n_START_PARAGRAPH_\nLeon S. Kennedy i Barry Burton istra\xc5\xbeuju mogu\xc4\x87e pojave virusa na kruzeru._NEWLINE_Platforma je Game Boy Color (2001.).\n_START_SECTION_\nOperation Raccoon City\n_START_PARAGRAPH_\nNekanonska igra, (tj, ne prati autenti\xc4\x8dne doga\xc4\x91aje serijala)._NEWLINE_Umbrellina Sigurnosna Slu\xc5\xbeba (USS) \xc5\xa1alje Delta ekipu da pomogne Alfa ekipi zaustaviti poku\xc5\xa1aj dr. Williama Birkina da proda G-virus ameri\xc4\x8dkoj vladi. Na putu do njega bore se protvi UBCS-a (Umbrellini pla\xc4\x87enici), koje je Birkin potplatio da rade za njega. Birkin si ubrizgaje G-virus i pretvara se u \xc4\x8dudovi\xc5\xa1te te pobija ve\xc4\x87inu Alfa ekipe. Jedini pre\xc5\xbeivjeli, HUNK, se vra\xc4\x87a po virus (u RE 2, saznajemo da ga je uspje\xc5\xa1no odnio Umbrelli), a Delta ekipa odlazi iz laboratorija u grad. Ubrzo im je nare\xc4\x91eno da izbri\xc5\xa1u sve povezanosti Umbrelle i izbijanja virusa u gradskoj vije\xc4\x87nici. Tu susre\xc4\x87u Nickolaia (za kojeg se ustvrdi da je izdajica i poku\xc5\xa1a ih ubiti). Ubrzo su poslani da u Nemesisa ubrizgaju drugi parazit - prvi je pokvaren (vi\xc5\xa1e ne slu\xc5\xa1a Umbrelline naredbe). Zatim dobivaju zadnju naredbu: ubiti sve pre\xc5\xbeivjele policajce u policijskoj postaji i sve dokaze koji bi povezali Umbrellu sa izbijanjem virusa - uni\xc5\xa1titi. Nakon \xc5\xa1to to naprave, susretnu Leona, Claire i Sherry. Pri\xc4\x8da ima 2 zavr\xc5\xa1etka: dva pre\xc5\xbeivjela mogu ili pustiti ih (ljuti na Umbrellu \xc5\xa1to ih je napustila tijekom zadatka) ili ubiti Leona i Claire, a Sherry odvesti Umbrelli._NEWLINE_Igra je komercijalno uspje\xc5\xa1na puca\xc4\x8dina iz tre\xc4\x87eg lica._NEWLINE_Platforme su: Windows, PS3 i Xbox 360 (2012.)\n_START_SECTION_\nUmbrella Corps\n_START_PARAGRAPH_\nGodinu dana prije RE 6, tvrtke \xc5\xa1irom svijeta \xc5\xa1alju pla\xc4\x87enike u podru\xc4\x8dja gdje je izbio virus kako bi prona\xc5\xa1li Umbrellino "naslje\xc4\x91e" - pogotovo tajne biolo\xc5\xa1kog oru\xc5\xbeja._NEWLINE_Platforme su Windows i PS4 (2016.)'